Svineinfluensa i Ålesund: Seks isolert på sykehus
– Det er seks personer som er isolert med påvist eller mistenkt svineinfluensa, sier Jørn-Åge Longva, smittevernoverlege i Helse Møre og Romsdal, til VG onsdag kveld. Personene er nå innlagt på isolat ved samme sengepost på sykehuset. Fire har fått påvist det såkalte H1N1-viruset, ofte omtalt som svineinfluensa, mens det er mistanke om at to andre er smittet. – Vi anser at dette kan være starten på et større utbrudd. De fem er voksne mennesker, noen eldre, og har ulike grader av underliggende sykdom, sier Longva til TV 2, som først omtalte saken. – Situasjonen er under kontroll. Vi forholder oss rolige på alle måter. Jeg vil understreke at det ikke er noen spesiell situasjon utover at vi har stengt av en halv sengepost, opplyser smittevernoverlegen overfor VG.Ifølge han må pasientene, som nå blir behandlet med Pandeflu-vaksinen, trolig bli værende på sykehuset i rundt en uke med feber og smerter. Svineinfluensa ligner vanlig influensa, med symptomer som nedsatt allmenntilstand, slapphet, feber, tørrhoste eller hoste, hodepine, muskel-/leddsmerter, snue og sår hals. Overfor TV 2 opplyser Folkehelseinstituttet at svineinfluensa ikke lenger blir ansett som noe farligere enn de andre influensavirusene. De kjenner ikke til situasjonen ved Ålesund sykehus, men opplyser at det ikke er meldeplikt før det dreier seg om et ordentlig utbrudd. – Hittil er det mye av svineinfluensavarianten. Dette er noe vi har regnet med etter pandemien i 2009, sier Karin Rønning fra FHI, til kanalen. Studie: Voksne har bare influensa to ganger i tiåretDa mistet 32 nordmenn livet som en følge av H1N1-infeksjoner. I 2012 døde en 11 år gammel gutt fra Telemark, etter å ha blitt innlagt på sykehus med svineinfluensa. Longva ved sykehuset i Ålesund sier til VG at man muligens kan forvente en økning av tilfeller ellers i befolkningen. – Dette kan være starten på årets influensautbrudd, men det er litt vanskelig å si nå med så få tilfeller som det er her.
Fire personer har fått påvist svineinfluensaviruset ved Ålesund sykehus. Ytterligere to er isolert med mistanke om smitte. Smittevernoverlegen mener det kan være starten på et større utbrudd.